ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 240/28.07.2017
privind modificarea Hotărârii nr. 187/ 2013 privind aprobarea Programului Municipal «KORI&ÚSZÁS 2013» cu modificările şi completările ulterioare


Consiliul Local al Municipiului Miercurea-Ciuc, întrunit în şedinţa ordinară din 28.07.2017;

Având în vedere Raportul nr. 12173/ 2017 şi expunerea de motive nr. 12172/ 2017 al Serviciului de Programe şi Proiecte Culturale, Tineret, Sport şi Turism;

Trimis spre avizare comisiilor:
· pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
· de studii, prognoze economico-sociale, buget, finanţe, agricultură, administrarea domeniului public şi privat;
· pentru sănătate, protecţie socială, tineret, sport, agrement, turism şi culte;

Având în vedere prevederile Legii educaţiei naţionale nr. 1/2011, respectiv a Legii educaţiei fizice şi sportului nr. 69/ 2000, cu modificările şi completările ulterioare;

Potrivit prevederile Hotărârii nr. 187/ 2013 privind aprobarea Programului Municipal «KORI&ÚSZÁS 2013» cu modificările şi completările ulterioare;

Potrivit prevederilor Hotărârii Consiliului Local nr. 184/ 2017 privind Regulamentul de funcţionare a bazinului de înot şi polo Csíki Csobbanó din Municipiul Miercurea Ciuc;

În temeiul prevederilor art. 36, alin. (6), lit. a) pct. 1, 5 şi 6, art. 45, alin. (2), precum şi art. 115, alin. (1), lit. b) din Legii nr. 215/2011 privind administraţia publică locală, republicată;





H O T Ă R Ă Ş T E: 
Art. I. Se aprobă modificarea art. 1. al  Hotărârii nr. 187/2013 privind aprobarea Programului Municipal «KORI&ÚSZÁS 2013» cu modificările şi completările ulterioare, după cum urmează:

„ 1) Se aprobă demararea începând cu data de 15 septembrie 2017 a Programului Municipal 
«KORI& ÚSZÁS 2013» de iniţiere în disciplinele sportive patinaj pe gheaţă şi înot a copiilor 
care nu au împlinit vârsta de unsprezece ani din cadrul unităţilor de învăţământ de pe raza 
administrativ-teritorială a municipiului Miercurea-Ciuc, în parteneriat cu acestea.

2) În acest scop municipiul Miercurea-Ciuc va semna câte un acord de parteneriat cu fiecare 
dintre unităţile de învăţământ, care doresc să  participe la acest program.”
Art. II. Se aprobă modificarea art. 3., alin. 10.  al  Hotărârii nr. 187/2013 privind aprobarea Programului Municipal «KORI&ÚSZÁS 2013» cu modificările şi completările ulterioare, după cum urmează:

“Contribuţia părinţilor la derularea acestei iniţieri va fi de 4,00 lei/ocazie/copil. Suma va fi 
încasată de CSM-VSK Csíkszereda Miercurea-Ciuc, odată cu accesul în incinta complexului 
„Csíki Csobbanó””
Art. III. Se aprobă modificarea art. 4., alin. 1.  al  Hotărârii nr. 187/2013 privind aprobarea Programului Municipal «KORI&ÚSZÁS 2013» cu modificările şi completările ulterioare, după cum urmează:
           „ (1) Pentru anul 2018 cheltuielile legate de Programul Municipal «KORI&ÚSZÁS 2013» Városi sportoktató program, în sumă de 270.000 lei este asigurat din BVC pe anul 2017, cap. 67.02.05.01.20.30.30”
Art. IV . Se aprobă modificarea art. 2., alin. 7.  a Hotărârii nr. 187/2013 privind aprobarea Programului Municipal «KORI&ÚSZÁS 2013» cu modificările şi completările ulterioare, după cum urmează: „Contribuția părinților la derularea programului de instructaj patinaj va fi de 3,00 lei/ocazie /copil. Taxa va fi încasată de administratorul patinoarului cu fiecare ocazie în prealabil la intrarea în incintă.”
Art. V.  Se aprobă introducerea unui nou aliniat la art.2., şi anume alin. nr. 9. la Hotărârea nr. 187/2013 privind aprobarea Programului Municipal «KORI&ÚSZÁS 2013» cu modificările şi completările ulterioare, cu următorul conţinut: „Accesul părinţilor pe suprafaţa de gheaţă este strict interzisă.”
Art. VI  Cu aducerea la îndeplinire a prevederilor prezentei hotărâri se însărcinează viceprimarul Füleki Zoltán Ladislau, directorii unitătilor de învâţâmânt de pe raza administrativ-teritorială a municipiului Miercurea-Ciuc, Clubul Sport Club Miercurea-Ciuc şi CSM-VSK Csíkszereda Miercurea-Ciuc.
Art. VII Prezenta Hotărâre se comunică: 

a) Instituţiei Prefectului Judeţului Harghita;

b) Primarului municipiului Miercurea Ciuc, Ráduly Róbert Kálmán

c) Viceprimarului municipiului Miercurea Ciuc, Füleki Zoltán Ladislau;

d) Directorilor unităţilor de învăţământ de pe raza administrativ-teritorială a municipiului Miercurea-Ciuc;

e) Sport Club Miercurea-Ciuc;

f) CSM – VSK Csíkszereda Miercurea-Ciuc; 

g) Inspectoratului Şcolar Judeţean Harghita;

h) Serviciului de programe şi proiecte culturale, tineret, sport şi turism;

i) Direcţiei economice – Serviciului financiar contabil din cadrul aparatului de specialitate  al municipiului Miercurea Ciuc.

j.) Serviciului public floricol, spaţii verzi, terenuri de sport şi de joacă, baze sportive şi cimitir
	                 Preşedintele şedinţei

                    ORBÁN ZSOLT
	Contrasemnează pentru legalitate – Secretarul  municipiului

 WOHLFART RUDOLF


























